nionɨ arí̵á wíáyí̵ aŋí̵namɨ dánɨ xwɨyí̵á bɨ eŋí̵ tí̵nɨ re rɨnénaparɨŋagɨ arí̵á wiŋanigɨnɨ , “ Gorɨxo eŋí̵ eánɨŋí̵ xí̵o imónɨŋí̵pɨ tí̵nɨ erɨ ámá xí̵oyá imónɨŋí̵yo yeáyí̵ uyimɨxemearɨ mɨxí̵ ináyí̵ yapɨ nimónɨrɨ xwioxí̵yo mɨmeámí̵ nerɨ umeŋwearɨ enɨ rɨxa agwɨrɨnɨ . Yeáyí̵ uyimɨxemeaní̵a nánɨ oyá dɨŋí̵ tí̵nɨ arí̵owayá xwí̵á piaxí̵yo dánɨ iwiaroŋo , o xegí̵ néní̵ tí̵ŋo nimónɨrɨŋí̵yo dánɨ ámá xwí̵áyo ŋweagí̵áyo wíwapɨyinɨ rɨxa agwɨrɨnɨ . Ayí̵ rɨpɨ nánɨrɨnɨ . Jisasomɨ dɨŋí̵ nɨwɨkwí̵roro nánɨ xexí̵xexɨrí̵meá imónɨgí̵áyo xwɨyí̵á uxekwí̵moayarɨŋomɨ — O negí̵ Gorɨxoyá sɨŋwí̵yo dánɨ ikwáwɨyiranɨ , árí̵wɨyiranɨ , xwɨyí̵á uxekwí̵moayarɨŋorɨnɨ . Omɨ rɨxa xwí̵áyo mamówárí̵árɨnɨ .
